પણ આટલા બધા અભિનેતા વચ્ચે ખુદને સ્થાપિત કરવુ તે અઘરૂ હતું, મહેશ આજે પણ પોતાના ઈન્ટરવ્યુમાં એ વાત કહે છે કે, ‘ડાયરેક્ટર ક્રિષ્ન વામસીની મુરારી ફિલ્મ ન કરી હોત તો મને કોઈ પહેચાન ન મળી હોત.’ આ ફિલ્મે હૈદરાબાદની બોક્સઓફિસ પર તહેલકો મચાવેલો. જેવો અત્યારે બાહુબલી મચાવી રહ્યું છે. આ ફિલ્મ માટે તેને નંદી સ્પેશિયલ જ્યુરી એર્વોડ પણ મળી ગયો. મહેશની ખાસિયત એ કે તેની આ બીજી ફિલ્મમાં પણ તેની હિરોઈન બોલિવુડની નિરમા ગર્લ સોનાલી બેંદ્રે હતી. પ્રિતી ઝીન્ટા, સોનાલી બેંદ્રે હજુ તેનો સિલસિલો બોલિવુડ સાથે કાયમ રહેવાનો હતો. અને પછી આવી નીના અને ડોક્કુડુ જેવી ફિલ્મો. તમિલ અને તેલુગુ ફિલ્મમાં હિરો કાળિયા હોય છે. અને મહેશ બાબુ જેટલો વ્હાઈટ તેલુગુ શું ? કોઈ બોલિવુડમાં છે નહીં. હિટ ફિલ્મો અને ફેરનેસ ક્રિમના કારણે મહેશ બાબુ દોડવા લાગ્યો. 2006માં તેણે ધડાકો કર્યો. પોકીરી નામની ફિલ્મે બોક્સઓફિસ પર રીતસરની ટંકશાળા પાથરી. પોકીરીનો અર્થ થાય રખડુ અને પછી તો તેની રિમેક પર રિમેક અને પોકીરી ભારતની સૌથી વધારે રિમેક બનનારી ફિલ્મોમાં સમાવિષ્ટ થઈ ગઈ. છેલ્લે અગાઉ કહ્યું તેમ વોન્ટેડ પણ બની. અથીડી ફિલ્મથી મહેશ બાબુનું પાછુ બોલિવુડ કનેક્શ જોઈન્ટ થયુ અને અમૃતા રાવ સાથે કામ કર્યુ. આ સિવાય તેણે બોલિવુડ એક્ટ્રેસ નમ્રતા શિરોડકર સાથે લગ્ન કર્યા. ઓસ્ટ્રેલીયામાં શુટ થઈ રહેલી વામસી ફિલ્મના સેટ પર આ બંન્નેની મુલાકાત થઈ અને ચાર વર્ષ ડેટીંગ કર્યા બાદ પુકાર ગર્લને આ પોકીરી મળી ગયો. એટલે તેનું ફરી બોલિવુડમાં કનેક્શન જોડાયુ. પરંતુ કોઈકાળે તેણે છેલ્લે સુધી બોલિવુડની ફિલ્મ ન કરી. એવુ નથી કે મહેશને ઓફર નહતી. ઓફર હતી, પરંતુ તેને રજનીકાંત અને કમલ હસન જેવો ફિયાસ્કો થવાનો ડર લાગતો હતો. 2010માં મહેશ બાબુએ ટ્વીટર જોઈન કર્યુ અને અત્યારે એક મિલિયન કરતા વધારે ફોલોઅર્સ છે. ભારતના 50 સૌથી હેન્ડસમ પૂરૂષોમાં આ સ્ટારનો પણ નંબર લાગી ચુક્યો છે.